钦定古今图书集成/明伦汇编/官常典/第642卷 > 李恢
## 钦定古今图书集成/明伦汇编/官常典/第642卷 > 李恢

按《蜀志》本传：“恢字德昂，建宁俞元人也。先主领益州
牧，以恢为功曹、书佐、主簿。后为亡卤所诬，引恢谋反，
有司执送。先主明其不然，更迁恢为别驾从事。章武
元年，庲降都督邓方卒，先主问恢谁可代者，恢对曰：
‘人之才能，各有长短，故孔子曰：‘其使人也器之’。且夫
明主在上，则臣下尽情，是以先零之役，赵充国曰：‘莫
若老臣，臣窃不自揆，惟陛下察之’’。”先主笑曰：“孤之本
意，亦已在卿矣。”遂以恢为庲降都督、使持节，领交州
刺史。